बोर्ड एग्जाम की तर्ज पर होंगे पहली से 8वीं तक के पेपर
एग्जाम 15 मार्च से
एक-दूसरे के स्कूल में लगेगी टीचर्स की ड्यूटी ताकि सुधरे रिजल्ट
सिटीरिपोर्टर | पंचकूला
पहलीसे 8वीं तक के स्टूडेंट्स को पढ़ाई में रुचि बढ़ाने के लिए और उनके रिजल्ट को बेहतर लाने के लिए एलिमेंट्री एजुकेशन ऑफिस की ओर से एक नई पहल शुरू की जा रही है, जिसके चलते अब पहली से 8वीं तक की क्लासेज के एग्जाम भी बोर्ड एग्जाम की तर्ज पर होंगे। उनकी क्लास में दूसरे स्कूल के टीचर्स की ड्यूटी लगाई जाएगी तो वहीं इसके लिए एक शेड्यूल भी तय किया गया है।
एलिमेंट्री एजुकेशन डायरेक्टर ऑफिस के अनुसार सभी स्कूल टीचर्स की इसमें ड्यूटी लगाई जाएगी कि वे अपने स्कूल के बजाय दूसरे स्कूल में ड्यूटी दें। वहीं, इसके लिए एक टाइमिंग भी तय की जा रही है। इसी टाइमिंग के तहत पेपर शुरू होगा और खत्म होगा।
इसलिएनई पहल : असलमें एलिमेंट्री एजुकेशन डायरेक्टर ऑफिस चाहता है कि बच्चों का बेस अच्छा होना चाहिए। इसीलिए उनकी नॉलेज और एग्जाम स्ट्रेटेजी को बदलने, परफॉर्मेंस को बेहतर करने के लिए ऐसा किया जा रहा है। माना गया है कि इससे बच्चे एग्जाम के लिए गंभीर होकर तैयारी करेंगे, क्योंकि बोर्ड एग्जाम के बजाय बाकी सभी क्लासेज के पेपर्स को ज्यादा गंभीरता से नहीं लेते। ऐसा करने से बच्चे स्टडी के प्रति गंभीर होंगे और हरियाणा में बोर्ड एग्जाम्स के रिजल्ट भी बेहतर हो सकेंगे।
वहीं, इसके लिए पंचकूला जिले को ब्लॉक्स में डिवाइड किया गया है ताकि एक टीचर को एग्जाम ड्यूटी के दौरान दूर के स्कूल में जाना पड़े। वहीं, उसके लेट आने की वजह से पेपर शुरू होने में देरी हो। वहीं, तय किया जा रहा है कि ये एग्जाम 15 मार्च से 22 मार्च तक होंगे। इस बारे में डायरेक्टर अॉफिस की तरफ से डीईईओ और बीईईओ को लेटर भेजे जा रहे हैं। इस दौरान तय किया जा रहा है कि पहली दूसरी क्लास के लिए एक घंटे का पेपर होगा जो कुल 20 नंबरों का होगा, जबकि तीसरी से 8वीं तक के लिए सवा घंटे का पेपर होगा जो कुल 30 नंबरों का होगा।
hin_Deva bho_Deva hin_Deva awa_Deva hin_Deva hin_Deva hin_Deva hin_Deva